Fransa ɣer tmurt n leqbayel. D tallit n timawit taḥerfit, anida ulac anwa i yettarun, tuget n wayen i yettusemman d tasekla deg wakud-nni yettuneḥsab n tmetti d tirni mačči yiwen n bab i tesɛa. Ɣas ulama ulac tira, maca ccfawt ḥerzent aṭas, wissen ma seg wakken i tecbeḥ tmedyazt taqbaylit teshel i ccfawat neɣ ahat seg wakken tettusexdam yal ass. Imi di tallit-nni qrib kullec xeddment s tmedyazt di lferḥ neɣ di lqerḥ, deg uxeddim neɣ deg unecraḥ, ula d aṛebbi yettili-d s tmedyazt. Ǧellawi deg udlis-is tazwert ɣer tsekla tamaziɣt (taqbaylit, tarifit, tamaziɣt, tacelḥit) tiwsatin n tmedyazt timawit. Yebḍa ifarisen i d-yellan deg wakud-nni d tiwsatin, yal tawsit ilmend n tegnitt-is n tmenna, ilmend daɣen n wayen i d-ttawin deg-s. S umata yefka-d 05 n tewsatin n tmedyazt timawit yebḍa-tent-id akka: - Tamedyazt n tyemmat ideg yella uzuzen akked userqes.